L 45/1460
EL
Επίσημη Εφημερίδα της Ευρωπαϊκής Ένωσης
24.2.2022
ΕΠΙΤΡΟΠΗ ΔΟΚΙΜΑΣΤΙΚΆ ΣΧΈΔΙΑ
ΚΕΦΑΛΑΙΟ PP 07 — ΕΠΕΝΔΥΣΗ ΣΤΟ ΑΝΘΡΩΠΙΝΟ ΔΥΝΑΜΙΚΟ, ΣΤΗΝ ΚΟΙΝΩΝΙΚΗ ΣΥΝΟΧΗ ΚΑΙ ΣΤΙΣ ΑΞΙΕΣ (συνέχεια) PP 07 21
(συνέχεια)
PP 07 21 05
(συνέχεια) Παρατηρήσεις Η πίστωση αυτή προορίζεται να καλύψει υποχρεώσεις προηγούμενων οικονομικών ετών που απομένουν προς εκκαθάριση στο πλαίσιο του δοκιμαστικού σχεδίου.
Είναι ευρέως διαδεδομένο το γεγονός ότι οι τεχνολογικές εξελίξεις (ιδίως στην εποχή της τεχνητής νοημοσύνης) θα μπορούσαν να δημιουργήσουν ανεργία.
Ωστόσο, αν και ενδέχεται να χαθούν πολλές θέσεις εργασίας, θα δημιουργηθούν νέες.
Το παιχνίδι αλλάζει την κουλτούρα μας και ανακαθορίζει τους τρόπους με τους οποίους οι νέοι καταναλώνουν ψυχαγωγία.
Τα ηλεκτρονικά παιχνίδια καθίστανται ταχύτατα το σημαντικότερο και πιο σημαντικό μέσο της εποχής μας.
Σήμερα υπάρχουν πάνω από 2,5 δισεκατομμύρια παίκτες σε ολόκληρο τον κόσμο, που θα δαπανήσουν 152,1 δισεκατομμύρια.
δολάρια ΗΠΑ για παιχνίδια το 2019.
Οι αριθμοί αυτοί αυξάνονται σε ετήσια βάση, με ρυθμούς που αγγίζουν το +10 %.
Στην Ευρώπη, το 54 % του πληθυσμού της Ένωσης παίζει βιντεοπαιχνίδια, αριθμός που αντιστοιχεί σε περίπου 250 εκατομμύρια παίκτες στην Ένωση, ο δε μέσος χρόνος παιχνιδιού ανά εβδομάδα είναι 8,7 ώρες.
Τα παιχνίδια δεν αποτελούν μόνο μια αυξανόμενη οικονομική και πολιτιστική δύναμη, αλλά και το νέο κοινωνικό μέσο στο οποίο οι άνθρωποι συναντώνται με οποιαδήποτε αφορμή.
Να μάθουν, να συνδεθούν, να εκφραστούν, να ανταλλάξουν γνώσεις και εμπειρίες, ακόμη και να ασχοληθούν με νέες εργασίες ή οικονομικές δραστηριότητες.
Τα αντίστοιχα σπορ παρουσιάζουν ραγδαία αύξηση και αρχίζουν να ανταγωνίζονται τις παραδοσιακές αθλητικές εκδηλώσεις.
Το 2019, πάνω από 100 εκατομμύρια άνθρωποι παρακολούθησαν το Παγκόσμιο Πρωτάθλημα «League of Legends», εδραιώνοντας όχι μόνο τη θέση του ως δημοφιλέστερου σπορ αλλά και ως μίας από τις δημοφιλέστερες πολιτιστικές εκδηλώσεις στον κόσμο.
Ένα άλλο παράδειγμα της δύναμης των βιντεοπαιχνιδιών είναι το Roblox, ένας διαδραστικός συνεργατικός κόσμος που δίνει τη δυνατότητα βιοπορισμού σε νέους προγραμματιστές, με τη δημιουργία και διανομή βιντεοπαιχνιδιών σε μια κοινότητα άνω των 120 εκατομμυρίων παικτών.
Ανακοίνωσε πως η έβδομη ετήσια τελετή απονομής των βραβείων Bloxy που διοργανώνεται στον κόσμο των παιχνιδιών του Roblox προσέλκυσε περισσότερους από 4 εκατομμύρια παίκτες ταυτόχρονα κατά την κορύφωση της εκδήλωσης και συγκέντρωσε 100 000 δολάρια ΗΠΑ για μη κερδοσκοπικές οργανώσεις.
Παρατηρώντας απλώς τα γεγονότα και βλέποντας τον μεγάλο αντίκτυπο που έχουν ήδη τα βιντεοπαιχνίδια στις σημερινές γενιές, διαπιστώνουμε ότι είναι εξαιρετικά επείγον οι κυβερνήσεις και οι φορείς χάραξης πολιτικής μας να κατανοήσουν καλύτερα το θέμα αυτό και να μάθουν πώς θα μπορούσε η Ευρώπη να διαδραματίσει εξυπνότερο και πιο ενεργό ρόλο όχι μόνο στη χρήση αλλά και στη δημιουργία τους.
Μέτρα και αποτελέσματα Το παρόν δοκιμαστικό σχέδιο θα δημιουργήσει ένα διατομεακό ευρωπαϊκό δίκτυο εμπειρογνωμόνων, στοχαστών και ηγετών που επιθυμούν να μοιραστούν το όραμά τους σχετικά με την αξία και τις δυνατότητες των παιχνιδιών στο μέλλον της κοινωνίας, του πολιτισμού και της οικονομίας μας.
Το δίκτυο θα πραγματοποιήσει μια σειρά συναντήσεων ανταλλαγής απόψεων με ενδιαφερόμενους φορείς από βασικούς τομείς και ομάδες επιρροής σε τομείς όπως η πολιτική, τα οικονομικά, το δίκαιο, η εκπαίδευση, ο πολιτισμός, η επιστήμη και η υγεία, με στόχο τη διαμόρφωση μιας ευρωπαϊκής ατζέντας για τα παιχνίδια.
Προκειμένου να διαφυλαχθεί η πλήρης ανεξαρτησία όλων των συζητήσεων και συμπερασμάτων, είναι σημαντικό το δίκτυο να παραμείνει από την αρχή εκτός της επιρροής των εμπορικών ή οικονομικών οντοτήτων και ομάδων συμφερόντων.
Αυτό σημαίνει ότι τα μέλη θα συμμετέχουν σε προσωπικό επίπεδο και δεν θα εκπροσωπούν συγκεκριμένη εταιρεία ή οργάνωση.
Οι παρατηρήσεις και τα συμπεράσματα όλων αυτών των συνεδριάσεων θα οδηγήσουν σε κοινές εκθέσεις που θα επισημαίνουν στρατηγικούς τομείς συνεργασίας μεταξύ της βιομηχανίας παιχνιδιών και του δημόσιου τομέα, ιδίως σε ευρωπαϊκό επίπεδο, προκειμένου να προωθηθεί η κατανόηση των μελλοντικών ευκαιριών και προκλήσεων για τον ευρωπαϊκό τομέα βιντεοπαιχνιδιών.
PP 07 21 07
Δοκιμαστικό σχέδιο — Εγγύηση βασικού εισοδήματος (BIG) — Κάρτες ηλεκτρονικών πληρωμών για περιθωριοποιημένα άτομα: καινοτόμο μέσο χρηματοδότησης και πολιτικής για την προώθηση της αποτελεσματικότερης καταβολής κοινωνικών παροχών σε άτομα που βρίσκονται σε κατάσταση ακραίας φτώχειας